Байгууллагын_хэрэглээний_программуудын_нэгтгэл
SAP ERP системийн үндсэн модулиуд
ERP НЭВТЭРСЭНЭЭР ҮҮСЭХ ДАВУУ ТАЛ Тэргүүн туршлага – Эрүүл чийрэг дотоод үйл ажиллагаа – Нэмүү бүтээмж Стратеги шийдвэр, үйл ажиллагааны уялдаа холбоо, дүн шинжилгээ сайжирна – Стратеги шийдвэр өдөр тутмын үйл ажиллагааны түвшинд хүрч задарч, тодорхой мөчлөгөөр гүйцэтгэл, чанарыг нь хянах, зөрүүг засаж залруулах, удирдан чиглүүлэх болно. Бодит мэдээлэл, өндөр сэрэмж, төгөлдөр дотоод зохион байгуулалт, бизнес процессыг эхлэхээс нь дуустал нягт удирдах, нэгж хоорондын уялдаатай хамтын ажиллагаа зэрэг нь үүний угтвар нөхцөл юм. Байгууллагын үйл ажиллагаатай холбоотой мэдээллийг нэг дор цуглуулсанаар бүх талын дүн шинжилгээ хийх боломж бүрдэнэ. Санхүүгийн дүн шинжилгээ нь бизнесээ бодитоор төлөвлөх, гүйцэтгэлийн явцад орлого, зардал хянах боломж олгоно. Стратеги менежмент, цогц бизнес төлөвлөлт, гүйцэтгэлийн хяналт, бизнес хамтын ажиллагаа зэрэгт дэвшил гарна. Үйл ажиллагааны дүн шинжилгээ нь нарийвчилсан тайлан мэдээ гаргаж, баримт мэдээлэл дээр тулгуурлан дараагийн шийдвэр гарах нөхцөл бүрдүүлнэ. Бүтээмж, мэдээллийн хүртээмж нэмэгдэнэ – Бүх нэгж, нэг систем ашиглах тул өгөгдлийн давхардал, зөрүү арилж, мэдээлэл эгшин зуур солилцож, зөв мэдээллййн дагуу түргэн шуурхай, өндөр бүтээмжтэй ажиллана. Шат дамжлага бүрт хэрэгтэй мэдээлэл гар дор байснаар шийдвэр гаргалт сайжирч, ажил саадгүй явагдана. Санхүүгийн удирдлага болон компанийн засаглалыг дээшлүүлнэ – Байгууллагыг бүрэн хамарсан санхүүгийн удирдлагын шийдэл нэвтэрнэ. Санхүүгийн алба нь төрийн зохицуулагчаас гадна өөрийн удирдлагын зүгээс тавигдах санхүүгийн мэдээллийн хэрэгцээг хангаж ажиллана. Байгууллагын бүх нэгжийн үйл ажиллагааны явц, гүйцэтгэлийг хянах, тэдгээрийн уялдаа холбоог сайжруулах, тулгарч буй эрсдлийг олж танихаас гадна санхүүгийн нөөц, төлөвлөлтийг бодит мэдээлэлд үндэслэн түргэн шуурхай, чанартай хийх нөхцлийг бүрдүүлнэ. Ашигт ажиллагааг нэмэгдүүлэх, санхүүгийн хяналтыг сайжруулах, эрсдлийг удирдах зорилгоор санхүү бүртгэл, удирдлагын бүртгэлийн үр дүн, тооцоо судалгааг ашиглахаас гадна өргөн хүрээнд бизнес шинжилгээнйй арга хэрэгслийг нэвтрүүлэх нь компанийн засаглалыг дээшлүүлнэ. Мэдээллийн технологийн хөрөнгө оруулалтын үр өгөөжийг сайжруулна – Нэг цогц систем ашигласнаар олон тооны бие даасан, хоорондоо шууд холбогдоогүй системийг халж, тэдгээрийг тус тусад нь арчлах, ашиглах шаардлагагүй болж, холбогдох олон төрлийн (техник, хүний нөөц, сургалт, лиценз) зардал хэмнэнэ. Цаашид байгууллагын үйл ажиллагаа өргөжин тэлэх тохиолдолд зөвхөн шаардлагатай хэсэг, модулийг идэвхжүүлэн, нэвтрүүлэхэд хангалттай. Үйл ажиллагаанд шинэ тутам гарах шаардлагыг тухай бүр нэвтрүүлнэ – Технологийн шийдэл нь уян хатан, гуравдагч системтэй хялбархан холбогдох чадвартайгаас гадна тэргүүлэгч компаниудын баялаг туршлага дээр үндэслэн хийгдсэн, агуулсан боломж бололцоо нь өргөн тул байгууллага өсөн дэвжиж, үйл ажиллагаагаа шинэ шатанд гаргахад ERP нь уг хөгжлийг хөхүүлэн дэмжиж, нэмэлт програмчлалгүйгээр богино хугацаанд өөрчлөлтийг тусган авах, нэвтрүүлэх чадвартай. Тэргүүн туршлага – Систем нь байгууллагын удирдлага, санхүүгийн хэлтсийн үйл ажиллагааг дэмжихээс гадна бусад модуль (зураг үзнэ үү) нь тухайн чйглэлээрээ дэлхийн тэргүүн туршлагыг шингээсэн тул холбогдох үйл ажиллагааг шинэ шатанд гаргаж, нэгэн цогц систем байдлаар ажиллана. ERP гэдэг нь байгууллагын систем юм